Home / Products tagged “veld”
Waarom beskawing val
Mense stel nie meer belang in die geskiedenis nie. Almal is te besig om hulleself ryk te werk om nog iets oor die geskiedenis uit te vind. Dus soos iemand gesê het, as mens nie uit die foute van verlede gaan leer nie, gaan jy dieselfde foute weer maak -- en ons is besig om dit te doen tot ons eie ondergang.
Net voordat die grootste beskawings in die geskiedenis tot 'n val gekom het, was die mense ingestel op die self, die eie ek. Dit het gegaan oor 'n mooi liggaam, mooi gesig, mooi gelaatstrekke, mooi besittings en alles word aan geldwaarde gemeet. As jy nie ryk is nie, is jy nie in tel nie. Elke ou meisietjie vandag wil soos 'n filmster lyk en die jongmanne wil meisies hê wat soos filmsterre lyk. Self boer hulle by die gimnasiums waar hulle nuttelose spiere bou in plaas daarvan om met harde werk spiere te bou.
Die pappperige verwyfdheid van die mensdom is besig om hand oor hand toe te neem. Dit het begin met die Prozac-Nation, 'n geslag van depressie, onvergenoegsaamheid en selfinskiklikheid. Sielkundiges het baie geld gemaak omdat mense op hulleself ingestel was en depressief geraak het as hulle nie kan wees wat ander is nie.
Die Kerke het hierdie siekte onder mense aangeblaas met hulle gebooie: ons is almal dieselfde; ons is almal wenners; ons is almal mooi. Elke mens weet dat hy of sy nie dieselfde is as die volgende een nie, het nie dieselfde talente of soveel geld nie en dus raak hulle depressief en is daar destyds na Prozac gegryp om beter te voel. Prozac het jou laat goed voel oor jouself. As jy nie kon aanvaar wie en wat jy is nie, was Prozac die antwoord.
Die wêreld is baie daarop ingestel om almal gelukkig te hou, maar 'n mens kan nie almal gelukkig hou nie. Jy kan nie vir almal sorg deur All PAY en gratis beloftes nie. Jy kan nie almal laat leer of slim maak nie. Die streep is reeds deur God getrek. Ek kan nie sing nie, jy kan nie skilder nie, 'n ander kan nie 'n boek skryf nie, en om vir elkeen te sê jy's ook 'n wenner, jy moet net klasse loop in sang, skryf of skilder, is 'n leuen. Almal van ons het 'n bietjie talent in een of ander rigting, maar dit maak jou nie 'n groot kunstenaar wat geregtig is op erkenning nie.
Hier op Ladismith in die Weskaap is daar vele sogenaamde "kunstenaars", want niemand het nie moed om vir hulle te sê hulle kan nie skilder nie. Dit sou "onchristelik" wees om so iets vir iemand te sê. Dit sal daardie een se kosbare, brose gemoed aantas! En in die verlede sou hy of sy na Prozac gegryp het!
Wel, skrik wakker! Dit bly leuens! Vertel die waarheid vir 'n slag. Natuurlik gaan daar bloed en trane loop, maar 'n bietjie eerlikheid kan wondere verrig. Maak vrede met die feit dat jy nie kan sing of klavierspeel of goed is in tennis nie! Dit maak in elk geval nie saak nie, want louere wat nie verdien is nie, is 'n verleentheid vir jouself omdat jy weet dat ander jou net wil laat goed voel oor jouself.
En as jy vet is, erken dit en beweeg aan!
Prozac het mense seker gehelp om oor hulle eie ontevredenheid met hulleself te kom, maar hulle moes eintlik aan daardie ontevredenheid gewerk het en gegroei het.
Vandag gryp hulle na Viagra wat hulle meer oemph moet gee, want die wêreld is vandag ingestel op seks. In Hollywoord word die een seksskandaal na die ander ontbloot, soos nou met Weinstein, en sterre word van pedofilia en verkragting beskuldig. Daar is min flieke deesdae wat nie die een of ander dekadente faset in het nie en pornografie is nog net 'n woord wat eintlik op pad is om in onbruik te raak.
Hierdie leuen om vir almal te vertel hulle is mooi en goed en reg in hulle denke, het deure oopgemaak wat moes toe gebly het, dit het booshede in die gemeenskap ingelaat wat verban moes gewees het. Die samelewing kweek by mense die idee dat hulle die reg het op enigiets wat hulle graag wil hê of wees.
Daarom het Idols onstaan. Dis die mens wat soek na eer en roem. Nederigheid het met die drein af in die rioolgate verdwyn.
Nou, wat beteken dit alles? Dit beteken eenvoudig dat die einde van die Westerse beskawing in sig is. Die Romeinse Ryk het tot 'n val gekom onder andere as gevolg van dekadensie en immoraliteit, maar ook weens te hoë belastings op die middelklas. Dieselfde het met die Grieke gebeur. Seksorgies was algemeen bedryf, asook ander booshede. Dalk het hulle toe al Viagra gehad! Bedrog, leuens, ens. was in daardie beskawings ook algemeen.
Saam daarmee het verbastering met die volke in hulle kolonies ook meegehelp om hulle tot 'n val te bring. Vandag is die wêreld baie bedrywig op al hierdie gebiede van boosheid. In ons eie land is dit erger as wat dit ooit was en sien 'n mens nog amper niks van Christelike waardes nie. Aan die voorkant lyk alles pragtig en goed en mooi, maar in werklikheid is mense skynheilig, agteraf, is hulle rugstekers en kwaadpraters en vals.
Die blanke op aarde werk dekades lank al aan sy eie ondergang as gevolg van sy selfliefde. Die pas het versnel toe menseregte ingekom het, want daarna kon jy wees wie en wat jy wil en amper doen wat jy wil ook. Die mense met morele standaarde is op die sykant gestoot en belaglik gemaak, terwyl die boosheid seëvier.
Dis nie meer lank voor hierdie beskawing op sy einde is om net nog 'n argeologiese laag onder die sand te word nie - Annelize. ... See more
pieter on Die Beplande Rewolusie is aanstaande
Martin van Wieringen on Die Beplande Rewolusie is aanstaande